armvectores/hy_wikipedia_2023 huggingface dataset:
Իվան Ցարևիչն ու գորշ գայլը

«Իվան Ցարևիչը և գորշ գայլը» (ռուս.՝ Иван Царевич и Серый волк), ռուսական լիամետրաժ մուլտիպլիկացիոն ֆիլմ։ Վարձույթի է դուրս եկել 2011 թվականի դեկտեմբերի 29-ին, 2012 թվականի ռուսական 
կինովարձույթի առաջատար։ 
Ըստ Forbes-ի` մուլտֆիլմը Ռուսաստանում հավաքել է $29 միլիոն (մուլտֆիլմի բյուջեն կազմել է $7,5 միլիոն դոլար)։ Ստուդիայի շահույթը կազմել է 4.5 միլիոն $, 1 տարի անց թողարկվել է նույնանուն խաղը 1C ընկերության կողմից։ Իսկ 2013 թվականի վերջին թողարկվել է մուլտֆիլմի շարունակությունը` «Իվան Ցարևիչը և գորշ գայլը-2»։ 2016 թվականի սկզբին թողարկվել է մուլտֆիլմի 3-րդ մասը։


== Սյուժե ==
Երիտասարդ արքայադուստր Վասիլիսան չափազանց տարված էր իր կրթությամբ և երազում էր սիրելով ամուսնանալու մասին։ 
Նրա հայրը` ծեր թագավորը, հուսահատվում է աղջկան «խելքի բերելու» հնարավորության ձախողումից։ Իսկ նրա դաժան և ճարպիկ, բայց ոչ այդքան հասկացող նախարարը, չար ոգու ազդեցությամբ որոշում է գողանալ գաղտնի գանձարանի հայտնի արքայական բանալին։ Չար ոգու կարծիքով` այդ ծրագրի լավագույն իրագործումը Վասիլիսայի հետ ամուսնությունն է։ Միայն թե մինչև նախարարին հաջողվում է բացատրել թագավորին, թե ինչ էր ինքն ուզում էր, վերջինս հայտարարում է իր աղջկան, որ նա կանուսնանա առաջին պատահածի հետ։ Իսկ առաջին հանդիպածը լինում է մի ինչ-որ Իվան հարևան թագավորությունից։ Նա մի հասարակ տղա էր, աշխատող և բարեսիրտ, և երազում էր դառնալ հրշեջ։ Պատահականորեն «ակամա հարսն ու փեսան» սիրահարվում են։ Սակայն երջանիկ լինելու համար նրանք ստիպված են շատ փորձությունների միջով անցնել։


== Հեղինակներ ==
Բեմադրող ռեժիսոր-Վլադիմիր Տորոպչին
Սցենարի հեղինակ-Ալեքսանդր Բոյարսկի
Բեմադրող նկարիչ-Մարինա Կուդրյավցևա
Կոմպոզիտոր-Վալենտին Վասենկով


== Թողարկում ==
2011 թվականի մայիսին «Мистерия звука» («Ձայնի առեղծված») ընկերության կողմից թողարկվել է տեսաերիզի տեսքով։ Ավելի ուշ մուլտֆիլմն ուրիշ մուլտֆիլմերի հետ ընդգրկվել է հավաքածուների մեջ։


== Գրականություն ==
Георгиев С.Г. Иван Царевич и серый волк. Кино-классика. — М.: Эгмонт, 2012. — 80 с. — (Кино-классика). — ISBN 978-5-9539-7167-6, 978-5-9539-7166-9, 978-59539-7163-8


== Ծանոթագրություններ ==


== Արտաքին հղումներ ==
Իվան Ցարևիչն ու Գորշ Գայլը «Мельница» ստուդիայի կայքում(ռուս.)
«Իվան Ցարևիչն ու Գորշ Գայլը» СТВ-ի կայքում
Իվան Ցարևիչն ու Գորշ Գայլը (Միխայիլ Բոյարսկիի պաշտոնական կայքում)
Մուլտֆիլմ «Իվան Ցարևիչն ու Գորշ Գայլը» (պաշտոնական կայք)
«Իվան Ցարևիչն ու Գորշ Գայլը» մուլտֆիլմի խաղ (պաշտոնական կայք)
Սուրեն Բոգդասարով

Սուրեն Պետրոսի Բոգդասարով (մայիսի 10, 1920(1920-05-10), Տաշքենդ, Խորհրդային Ռուսաստան - սեպտեմբերի 13, 2009(2009-09-13), Մոսկվա, Ռուսաստան), խորհրդային ծանրամարտիկ և մարզիչ, ԽՍՀՄ առաջնության բրոնզե մեդալակիր (1947)։ ԽՍՀՄ սպորտի վարպետ։ ԽՍՀՄ վաստակավոր մարզիչ (1957)։ «Կարմիր աստղի» շքանշանի ասպետ։


== Կենսագրություն ==
Սուրեն Բոգդասարովը ծնվել է 1920 թվականի մայիսի 13-ին Տաշքենդում։ Ծանրամարտով սկսել է զբաղվել 13 տարեկան հասակում։ 1947 թվականին  դարձել է ԽՍՀՄ առաջնության բրոնզե մեդալակիր թեթև քաշային կարգում (մինչև 67,5 կիլոգրամմ)։
1954 թվականին տեղափոխվել է Մոսկվա, որտեղ զբաղվել է մարզչական գործունեությամբ Բանակի կենտրոնական մարզական ակումբում (ԲԿՄԱ)։ 1956-1966 թվականներին եղել է ԽՍՀՄ հավաքականի մարզչական շտաբի կազմում։ Սուրեն Բոգդասարովի ամենահայտնի աշակերտը Հռոմի Օլիմպիական խաղերի (1960) չեմպիոն, աշխարհի և Եվրոպայի բազմակի չեմպիոն Յուրի Վլասովն էր։
Հետագայում Սուրեն Բոգդասարովին ճանաչում է բերել նաև հրապարակախոսական և գրական գործունեությունը։ Տարիներ շարունակ նա վարել է հեղինակային սյունակ «Ֆիզկուլտուրա և սպորտ» ամսագրում, որտեղ քարոզել է առողջ ապրելակերպ և խորհուրդ տվել ֆիզիկական ուժի զարգացման համար իր կողմից մշակված վարժանքների համալիրներ։ 2003 թվականին լույս է տեսել նրա «Ծեր մարզչի գրռումները» (ռուս.՝ «Записки старого тренера») ինքնակենսագրական գիրքը։
Մահացել է 2009 թվականի սեպտեմբերի 13-ին Մոսկվայում։


== Ծանոթագրություններ ==
Բաքրի Հասան Սալեհ

Բաքրի Հասան Սալեհ (արաբ․՝ بكري حسن صالح‎‎1949, Dongola, Սուդան), Սուդանի պետական ու ռազմական գործիչ, Սուդանի վարչապետ (2017—2018), Սուդանի առաջին փոխնախագահ (2013—2017):


== Կենսագրություն ==
Բաքրի Հասան Սալեհը ծնվել է 1949 թվականին Դոնգոլայից հյուսիս գտնվող Հաֆիր Մեշոու գյուղում։ Սովորել է Ալ-Հաֆիրի դպրոցում, այնուհետև միջերկրածովյան կրթություն ստանալու համար սովորել է Ալ-Բարքիքի կենտրոնական դպրոցում։ Հետագայում՝ 1964-1968 թվականները սովորել է Դոնգոլայի միջնակարգ դպրոցում։ 1973 թվականին լեյտենանտի կոչումով ավարտել է Սուդանի ռազմական ակադեմիան։ Եղել է հատուկ նշանակության զորքերի հրամանատարը՝ 1985-1987 ու 1988-1989 թվականները։
Լինելով Սուդանի բանակի սպա՝ 1989 թվականին մասնակցել է Օմար ալ-Բաշիրի ռազմական հեղաշրջմանը, հեղաշրջելով ժողովրդավարական կառավարությունը։ Մտել է հեղափոխության ղեկավարների ազգային փրկության խորհրդի կազմի մեջ, զբաղեցրել է Սուդանի պետական անվտանգության մարմիններում առանցքային պաշտոններ։ Սուդանի ազգային անվտանգության տնօրեն (1990—1995), ներքին գործերի նախարար (1995—1998), նախագահի գործերով նախարար (1998—2000, 2005—2013), ազգային պաշտպանության նախարար (2000—2005):
2012 թվականին նշանակվել է Իսլամական շարժման գլխավոր քարտուղարի տեղակալ։
2013 թվականի վերջերին տեղի ունեցած մասսայական ցույցերից ու կառավարությունում կադրային տեղափոխությունների հետո նշանակվել է փոխնախագահ։ Բազմիցս անվանվել է նախագահի պաշտոնում ալ-Բաշիրի իրավհաջորդ։
2017 թվականի մարտի 1-ին նախագահ Օմար ալ-Բաշիրի կողմից նշանակվել է Սուդանի վարչապետ, 1989 թվականին պաշտոնի լուծարումից հետո դառնալով Սուդանի նորագույն ժամանակաշրջանի առաջին վարչապետը։ Վարչապետի պաշտոնը վերականգնվեց սահմանափակ լիազորություններով, այն դեպքում, երբ իշխանության մեծ մասը կենտրոնացված է նախագահի ձեռքում։ Լինելով վարչապետ՝ Սալեհը պահպանեց առաջին փոխնախագահի պաշտոնը։ Որպես վարչապետ՝ նրա երդմնակալության արարողությունը տեղի ունեցավ մարտի 2-ին։ Երկու ամիս անց՝ մայիսի 11-ին Սալեհը հայտարարեց կառավարության նոր կազմի մասին, որի մեջ մտան 31 նախարարներ ու 44 պետքարտուղ։


== Ծանոթագրություններ ==
Զամա

Անվան այլ կիրառումների համար տե՛ս՝ Զամա (այլ կիրառումներ)
Զամա (մոլդ.՝ zeamă), բառացի թարգմանմամբ ունի մի քանի իմաստ, որոնցից է արգանակը և ապուրը։ Մոլդովայում Զաման անվանում են ազգային տաք ապուր։ Դասական բաղադրության մեջ մտնում է տնական հավով պատրաստված և արմատներով (մաղադանոսի արմատներով, սոխով և գազարով) արգանակը, տնական ձվով արիշտան, հավի միսը։ Ավելացնում են նաև ուրց և լոլիկ։ Մատուցում են ապուրը տաք և հետը տալիս են թթվասեր և մանր կտրատած կանաչ մաղադանոս։ Նմանատիպ ապուր կարելի է համտեսել Մոլդովական ազգային ռեստորաններումˋ պատվիրելով Զամա։
Ինչպես ուրիշ ուտեստներ Զաման պատրաստում են տարբեր ձևերով, հաճախ ալվելացնում են ուրիշ բաղադրամասեր որոնք ընդահանրապես կապված չեն Զամայի հետ։ Սկզբնական շրջանում Զաման պատրաստվել է հավի մսից երբեմն հանդիպում են բաղադրատոմսեր որոնց մեջ հավի մսի փոխարեն օգտագործվում է ձկան միս, նապաստակի միս։


== Ծանոթագրություններ ==


== Արտաքին հղում ==
Զամայի դասական բաղադրատոմս
Ճտով պատրաստվող Զամա
Ձկան մսով պատրաստվող Զամա
Հայ հին բանահյուսություն

Հայ հին բանահյուսությունը ընդգրկում է բազմահազարամյա հայ ժողովրդի հավատալիքներն ու հնագույն պատմություն արտացոլող զրույցներ ու երգեր, որոնք մեր նախնիները կոչել են վիպասանք, առասպելներ, թվելյաց երգեր։ Դրանք պատմել և երգել են ժողովրդական երգիչ-գուսանները՝ վիպասանները՝ երաժշտական նվագարանների նվագակցությամբ։ Հատկապես նշանավոր են եղել պատմական Հայաստանի կամ Մեծ Հայքի Գողթն գավառի երգիչները, որոնց անվամբ էլ հայ հին հեթանոսական վիպերգերը կոչվել են նաև Գողթան երգեր։Մովսես Խորենացու և հայ մյուս պատմիչների գրի առած առասպելների միջոցով բացահայտվում է Հայոց դիցարանը, այսինքն՝ հայ հեթանոսական աստվածների ընտանիքը, որը հունական դիցարանից շատ ավելի հին է։ Պատմահայրը գուսաններից գրի է առել Հայոց դիցարանի՝ ամպրոպի, պատերազմի և քաջության աստված Վահագնի ծնունդը պատկերող երգը, ինչպես նաև կիսաստված Տորք Անգեղի մասին առասպելը։
Հայկական առասպելների հարուստ գանձարանից մնացել են միայն որոշ փշուրներ։ Բայց դրանք հնարավորություն են տալիս վեր հանելու հայ ժողովրդի դիցաբանական մտածողութունն ու պատկերացումները, որոնց մեջ արտացոլվել են նրա վառ երևակայութունը, բնավորության հիմնական գծերը, ազատասիրական իղձերը և ձգտումը դեպի գեղեցիկը, լույսը, գիտութունը։
Հայ հին վիպերգերը՝առասպեալխառը պատմություններով ու երգերով, ներկայացնում են հայ ժողովրդին, նրա պետականության ծավալումը ևկազմավորումը, նրա հաղթական և ազատագրական պայքարը։ Այս առումով առանձնանում են «Հայկ և Բել», «Արա Գեղեցիկ և Շամիրամ», «Տիգրան և Աժդահակ», «Արտաշես և Արտավազդ» վիպերգերը։ 
Հին բանահյուսական ստեղծագործությունները ոգեշնչել են թե՛ միջնադարյան և թե՛նոր ժամանակների մեր բազմաթիվ բանաստեղծների, վիպասանների և թատերագիրների։ Դրանց ներշնչմամբ և թեմաներով հայրենաշունչ թատերագրութուններ, պոեմներ, բալլադներ ու բանաստեղծութուններ են գրել Արսեն Բագրատունին («Հայկ Դյուցազն»), Ղազարոս Աղայանը («Տորք Անգեղ»), Հովհաննես Հովհաննիսյանը («Վահագնի Ծնունդը»), Դանիել Վարուժանը («Հեթանոս երգեր»), Եղիշե Չարենցը («Վահագն»), Նաիրի Զարյանը («Արա Գեղեցիկ և Շամիրամ») և ուրիշները։
Յուխարը Գարխուն

Յուխարը Գարխուն (նաև՝ Յուխարի-Կարխուն), գյուղական բնակավայր և համայնք Ադրբեջանի հանրապետության Եվլախի շրջանում։ Այն ունի 1,691 բնակիչ։


== Ծանոթագրություններ ==


== Արտաքին հղումներ ==
Յուխարը Գարխուն բնակավայրը «GEOnet Names Server» կայքում։
Մեդվեդևցի (գյուղ, Մուկաչևոյի շրջան)

Մեդվեդևցի (ուկրաիներեն՝ Медведівці), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Մեդվեդևցի գյուղում բնակվում էր 470 մարդ։ Բնակավայրը զբաղեցնում է 1079 կմ² տարածք։ Բնակչության խտությունը կազմում էր 435,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քրոմբուք

Քրոմբուք (անգլ.՝ Chromebook՝ առաջացել է Chrome OS և notebook բառերից), Chrome OS օպերացիոն համակարգով աշխատող նոթբուք։


== Պատմություն ==
2012 թվականի օգոստոսին Սայմոն Ֆիփսը InfoWorld–ում հայտարարել է, թե քրոմբուքը հավանաբար ամենահաջող նոթբուքն է, որ երբևէ ստեղծվել է։
Առաջին քրոմբուքերը վաճառքի են հանվել 2011 թվականի հունիսին։ 2012 թվականի մարտին արտադրվում էին միայն Acer (մոդել Acer Cromia Wi-Fi) և Samsung (մոդել Samsung Series 5 Chromebook) քրոմբուքերը։ Կան նաև Sony–ի արտադրության մոդելներ (Sony Vaio VCC111 Series)։


== Քրոմբուքի մոդելները ==


== Տես նաև ==
Քրոմիում


== Արտաքին հղումներ ==
Պաշտոնական կայքը


== Ծանոթագրություններ ==
Վարդան Տեր-Պողոսյան

Վարդան Իվանի Տեր-Պողոսյան (1888, Նուխի, Ադրբեջան - ), հայ գրաֆիկ։


== Կենսագրություն ==
1915 թվականին ավարտել է Ռիգայի գեղարվեստի դպրոցը։ 1930 թվականից մասնակցել է ցուցահանդեսների։ Զբաղվել է նաև մանկավարժությամբ։ Գլխավոր գործերից են՝ հայ և ադրբեջանցի դերասանների դիմանկարների շարքը, Ֆիրդուսու, Ստեփան Շահումյանի, Մեշադի Ազիզբեկովի, Ալյոշա Ջափարիձեի և Վ. Ֆիոլետովի դիմանկարները, գրքերի և ամսագրերի ձևավորումներ։ Ապրել է Բաքվում։


== Մատենագրություն ==
II eme exposition des peintres armeniens d'Egypte, Le Caire, 1958.


== Ծանոթագրություններ ==
Պիիստաոյա

Պիիստաոյա (էստ․՝ Piistaoja), գյուղ Էստոնիայի Պյարնումաա նահանգի Տոռի շրջանում։
2011 թվականի տվյալներով գյուղում բնակվում էր 101 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մետտե-Մարիտ

Նորին թագավորական գերազանցություն Մետտե-Մարիտ, ծնված Մետտե-Մարիտ Թյեսեմ Հյոյբի (նորվ.՝ Mette-Marit Tjessem Høiby, օգոստոսի 19, 1973(1973-08-19), Քրիստիանսանդ, Վեստ-Ագդեր), Նորվեգիայի թագաժառանգ, Նորին թագավորական գերազանցություն կրոնպրինց Հակոնի կինը։


== Երեխաներ ==
1997 թվականի հունվարի 13-ին Մատտե-Մարիտը որդի է ծնում. այդ ժամանակ նա ամուսնացած չէր ապագա կողակցի՝ Հակոնի հետ։ Որդու անունն է Մարիուս Բորգ Հյոյբին։ Նա այսօր արքայազն Հակոնի ժառանգորդը չի համարվում։ Մարիուսը Ինգրիդ Ալեքսանդրայի և Սվերե Մագնուսի արգանդակից ավագ երբայրն է։
2004 թվականի հունվարի 21-ին ծնվում է Մետտե-Մարիտի և Հակոնի դուստրը՝ Ինգրիդ Ալեքսանդրան, որը դարձավ Նորվեգիայի գահի երկորդ ժառանգորդը՝ հորից հետո։
2005 թվականի դեկտեմբորի 3-ին ծնվոմ է ամուսնական զույգի կրտսեր որդին՝ Սվերե Մագնուսը։ Վերջինս համարվում է Նորվեգիայի թագի երրորդ ժառանգորդը՝ հորից և ավագ քրոջից հետո։


== Հասարակական գործունեություն ==
Այսօր Մետտե-Մարիտը լայնածավալ գործունեություն է ծավալում ՄԻԱՎ/ՁԻԱՀ-ի կանխարգելման գործում՝ համագործակցելով ՄԱԿ-ի հետ։


== Պարգևներ ==
Սուրբ Օլաֆի մեծ խաչ ժապավենով
Ստարա Պլանինա պարգև ժապավենով (Բուլղարիա)
Մարիամի երկրի խաչի շքանշան 1-ին կարգի (Էստոնիա, 2002 թվականի ապրիլի 2)
Մեծ խաչ շղթայով Իտալիայի Հանրապետությանը մատուցած ծառայությունների համար
Թանկարժեք թագի շքանշանի մեծ խաչ (Ճապոնիա)
Ծառայությունների համար մեծ խաչ (Լեհաստան)
Հենրիխ Ծովագնացի մեծ խաչ (Պորտուգալիա)
Իզաբելա Կաթոլիկուհու մեծ խաչ (Իսպանիա)ref>Royal Decree 655/2006, BOE no. 126, 27 May 2006, p. 20011
Բևեռային աստղի մեծ խաչ (Շվեդիա)
Վիտաուտաս Մեծի մեծ խաչ (Լիտվա)


== Ծանոթագրություններ ==


== Արտաքին հղումներ ==
Официальная биография кронпринцессы Метте-Марит на сайте норвежской монархии
The Decorations of HRH The Crown Princess(անգլ.)
Գեղարվեստի թանգարան (այլ կիրառումներ)

Գեղարվեստի թանգարան եզրը կարող է վերաբերել հետևյալ թանգարաններին.

Գեղարվեստի թանգարան (Հերակլիոն), ժամանակակից արվեստի թանգարան Հունաստանի Կրետե քաղաքում։
Գեղարվեստի թանգարան (Նանտ), գեղարվեստի թանգարան Ֆրանսիայի Նանտ քաղաքում։
Գեղարվեստի թանգարան (Գենտ), գեղարվեստի թանգարան Բելգիայի Գենտ քաղաքում։
Գեղարվեստի թանգարան (Բոստոն), ԱՄՆ-ի խոշորագույն կերպարվեստի թանգարաններից մեկը։
(7316) Հայդու

(7316) Հայդու (անգլ.՝ Hajdu), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 30-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,794112 ա. մ., առավելագույնը մոտենում է 2,4646 ա. մ. հեռավորության վրա և հեռանում 3,1236 ա. մ.։ Արեգակի շուրջ մեկ ամբողջական պտույտ է կատարում 1705,94 երկրային օրվա ընթացքում, իր ուղեծրով շարժվելով միջինում 0,211027 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7316) Հայդու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վեպրի (գյուղ, Մոնաստիրշչինսկի շրջան)

Վեպրի (ռուս.՝ Вепри), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մկրտիչ Պեշիկթաշլյան

Մկրտիչ Պեշիկթաշլյան (օգոստոսի 18, 1828(1828-08-18), Կոստանդնուպոլիս, Օսմանյան կայսրություն - նոյեմբերի 29, 1868(1868-11-29), Կոստանդնուպոլիս, Օսմանյան կայսրություն), արևմտահայ բանաստեղծ, դրամատուրգ։


== Կենսագրություն ==
1834-1839 թթ. սովորել է Բերայի Մխիթարյան դպրոցում, 1839-1845 թթ.՝ Իտալիայի Պադուա քաղաքի Մուրադյան վարժարանում, որտեղ աշակերտել է դրամատուրգ Պետրոս Մինասյանին, Արսեն Բագրատունին։
1845 թ. վերադարձել է Կ.Պոլիս, ծավալել մանկավարժական-հասարակական լայն գործունեություն։ Եղել է ժամանակի նշանավոր մանկավարժներից մեկը։ Հայոց լեզու և գրականություն, ֆրանսերեն է դասավանդել Թարգմանչաց, Լուսավորչյան և Հռիփսիմյանց վարժարաններում։ Մեծ դեր է խաղացել օտարախոս հայ մանուկներին մայրենի լեզու ուսուցանելու գործում։ Մկրտիչ Պեշիկթաշլյանի ջանքերով է հայերեն սովորել ապագա վիպասանուհի Սրբուհի Տյուսաբը։ 1846 թ. Պեշիկթաշլյանի նախաձեռնությամբ հիմնադրվել է Համազգյաց ընկերությունը, որի գաղափարական ղեկավարն է եղել։ Եղել է հայ նոր քնարերգության և արևմտահայ կանոնավոր մշտական թատրոնի հիմնադիրը։
1856 թ. Օրթագյուղի Լուսավորչական վարժարանի սրահում տրվել են նրա կազմակերպած թատերախմբի առաջին ներկայացումները՝ Պեշիկթաշլյան՝ «Կոռնակ», Մետաստազիո՝ «Թեմիստոկլես», Պետրոս Մինասյան՝ «Խոսրով Մեծ»։


== Ստեղծագործություններ ==
Պատմական ողբերգություններ 

«Կոռնակ»
«Արշակ»
«Վահե»
«Վահան»Թարգմանական պիեսներ

Վոլտերի «Մահ կեսարու»
Վ. Ալֆիերիի «Սավուղ», «Բրուտոս Ա»Երաժշտական կատակերգություններ

«Կատակերգություն երից քաջաց»
«Կատակերգություն ավազակաց» (1909)Բանաստեղծություններ

«Զբոսանք Արտաշեսի Առաջնո» (1849, տպագրվել է«Բազմավեպ»-ում)
«Հրավեր ի մարտ Խոսրովու Մեծի»
«Ի նահատակություն Վարդանանց»
«Դյուցազունք հայոց»
«Գիշեր»
«Առ Հ. Ղևոնդ Ալիշան»
«Եղբայր եմք մենք»
«Գարուն»
«Ալ զեփյուռն Ալեմտաղիի»
«Ճեմք ի լյառն Հսկային»
«Հնացեք իմ տաղք»
«Աշուն»
«Քնար կուսին»
«Քնար և շիրիմ»Զեյթունյան երգաշար

«Հայ քաջորդին»
«Մահ քաջորդվույն»
«Թաղումն քաջորդվույն»
«Հայ քաջուհին»


=== Գրքեր ===
Մատենագրութիւնք, Կ. Պոլիս, 1870, 584 էջ։
Տաղեր, Թիֆլիս, 1903, 176 էջ։
Քերթուածներ եւ ճառեր, Փարիզ, 1904, 193 էջ։
Թատերգութիւններ, Կ. Պոլիս, 1909։
Տաղք եւ թատերգութիւնք, Նիւ Եորք, 1917, 528 էջ։
Տաղեր, Երևան, 1947, 108 էջ։
Բանաստեղծութիւններ։ Ճառեր։ Հատուածներ, Վենետիկ, 1956, 104 էջ։
Տաղեր, Երևան, 1961, 200 էջ։
Երկերի լիակատար ժողովածու, Երևան, 1987, 564 էջ։
Երկեր, Անթիլիաս, 1995, 332 էջ։


=== Մամուլ ===
Երգ մօր ի վերայ մանկան ննջելոյ։ «Բազմավէպ», 1851, № 3:


== Գրքեր Պեշիկթաշլյանի մասին ==
«Մկրտիչ Պեշիկթաշլյան։ Կյանքը և ստեղծագործությունը», Վաչե Սաֆարյան


== Արտաքին հղումներ ==

Մկրտիչ Պեշիկթաշլյանը Էյ Վի Փրոդաքշն կայքում
Մկրտիչ Պեշիկթաշլյանը մատենագրութեան թուանշային գրադարանում
Գևորգ Բադալյան (մանկավարժ)

Գևորգ Մկրտիչի Բադալյան (1919, Մեծ Պարնի, Ալեքսանդրապոլի գավառ, Հայաստանի Առաջին Հանրապետություն - 1945), հայ մանկավարժ։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Գևորգ Բադալյանը ծնվել է 1919 թվականին, Սպիտակի շրջանի  Մեծ Պարնի գյուղում։ Միջնակարգն ավարտելուց հետո անցել է ուսուցչական աշխատանքի։ 1940 թվականին ընդունվել է Թբիլիսիի պետական համալսարանի պատմության ֆակուլտետի հեռակա բաժին։
1941 թվականին զորակոչվել է բանակ, վեց ամիս ծառայել է Երևանում, ապա մեկնել է ռազմաճակատ։ Ծառայել է 89-րդ հայկական Թամանյան դիվիզիայի 400-րդ հրաձգային գնդում։ Կոմունիստ հրամանատարը թշնամու դեմ մարտնչել է Նովոռոսիյսկի, Մոզդոկի ու Կերչի ազատագրման համար։ Պարգևատրվել է «Հայրենական պատերազմի» առաջին և երկրորդ աստիճանի, Կարմիր աստղի շքանշաններով և «Կովկասի պաշտպանության համար», «Խիզախության համար» մեդալներով։ Գևորգը երեք անգամ վիրավորվել է, բուժվելուց հետո վերադարձել դիվիզիա, աչքի ընկել Ղրիմի ազատագրման կռիվներում։ 1945 թվականին Մեծ հաղթանակից մեկ շաբաթ առաջ, Բեռլինի գրավման ծանր մարտերից մեկում վիրավորվել է և մահացել։


== Պարգևներ ==
Կարմիր աստղի շքանշան
Հայրենական պատերազմի առաջին աստիճանի շքանշան
Հայրենական պատերազմի երկրորդ աստիճանի շքանշան
«Կովկասի պաշտպանության համար» մեդալ
«Խիզախության համար» մեդալ


== Ծանոթագրություններ ==
Մատաղիսի պատմության և մշակույթի անշարժ հուշարձանների ցանկ (Մարտակերտի շրջան)

Այս հոդվածը ներկայացնում է Արցախի Հանրապետություն Մարտակերտի շրջանի Մատաղիս գյուղի պատմության և մշակույթի հուշարձանների ցանկը։ Ցանկում ներառված է ընդամենը 30 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Կապուստյանի (գյուղ, Տրոստյանեցի շրջան)

Անվան այլ կիրառումների համար տե՛ս՝ ԿապուստյանիԿապուստյանի (ուկրաիներեն՝ Капустяни), գյուղ Ուկրաինայի Վիննիցայի մարզի Տրոստյանեցի շրջանում։ Հիմնադրվել է 1682 թվականին։
2001 թվականի տվյալներով Կապուստյանի գյուղում բնակվում էր 2 061 մարդ։ Բնակավայրը զբաղեցնում է 5,04 կմ² տարածք։ Բնակչության խտությունը կազմում էր 408,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Aonidiella yehudithae

Aonidiella yehudithae, կիսակարծրաթևավոր միջատների - որդանների տեսակ՝ վահանակիրների ընտանիքից, Aonidiella ցեղից։


== Տարածվածություն ==
Եվրոպա. Հունաստան (Կրետե կղզի)։


== Նկարագիր ==
Սնվում են բույսերի հյութով, ինչպես Hedera helix-ը (Araliaceae)։ Տեսակը 2006 թվականին առաջին անգամ նկարագրել է հրեա միջատագետ Յաիր Բեն Դովը։
Aonidiella yehudithae-ն A. aurantii, A. comperei, A. araucariae, A. orientalis, A. taxus, A. tectaria, A. tinerfensis, A. tsugae, A. pini, A. rex, A. eugeniae տաքսոնների հետ միասին ընդգրկվում է Acutaspis ցեղում։


== Տես նաև ==
Acutaspis litorana
Amonostherium arabicum


== Ծանոթագրություններ ==


== Գրականություն ==
Борхсениус Н. С. Червецы и Щитовки (Coccoidea). — Москва - Ленинград: Издательство АН СССР, 1950. — 1-250 с. — (Определители по фауне СССР, издаваемые Зоологическим институтом АН СССР. № 32). — 2000 экз.
Ben-Dov, Yair; German, V. A Systematic Catalogue of the Diaspididae (Armoured Scale Insects) of the World, Subfamilies Aspidiotinae, Comstockiellinae and Odonaspidinae. — Andover, Hants, U.K.: Intercept, 2003. — P. 1-1112.


== Արտաքին հղումներ ==
Ben-Dov, Y. (26th of June, 2014)։ «Aonidiella yehudithae»։ Scale insect web catalog (անգլերեն)։ scalenet.info։ Արխիվացված է օրիգինալից 2014-07-14-ին։ Վերցված է 2014-07-11 
«Aonidiella» (անգլերեն)։ eol.org։ Վերցված է 2014-07-11 ՝
Սմբատ Շահազիզի անվան թիվ 2 հիմնական դպրոց

Սմբատ Շահազիզի անվան հ 2 հիմնական դպրոց, հանրակրթական հիմնական դպրոց Հայաստանի Աշտարակ քաղաքում։ Դպրոցը գտնվում է Արագածոտնի մարզի Աշտարակ քաղաքի, Ալազանի 10 փողոցում։


== Համագործակցություններ ==


=== Պատանիների ձայնը հանուն իրենց իրավունքների ===
Աշտարակի հ 2 հիմնական դպրոցում 2014 թվականի հոկտեմբերից մեկնարկեց «Խատուտիկ» հասարակական կազմակերպության «Հայաստանի Հելսինկան կոմիտե»-ի հետ համատեղ իրականացվող «Պատանիների ձայնը հանուն իրենց իրավունքների» ծրագիրը, որի նպատակն է դպրոցի 7-9-րդ դասարանների երեխաներին տրամադրել գիտելիքներ մարդու իրավունքների մասին, սովորեցնել հանդուրժող լինել շրջապատի նկատմամբ։


=== Իթվինինգ ===
Կրթական տեխնոլոգիաների ազգային կենտրոնը Հայաստանի հանրակրթական դպրոցներին հրավիրել էր մասնակցելու Եվրոպական դպրոցների էլեկտրոնային համագործակցության Իթվինինգ համայնքին անդամակցելու երկրորդ փուլի մրցույթին։ Սմբատ Շահազիզի անվան հ 2 հիմնական դպրոցը ևս մասնակցում է ծրագրին։


== Ծանոթագրություններ ==
Էլիս Բրեյդի

Էլիս Բրեյդի (անգլ.՝ Alice Brady, նոյեմբերի 2, 1892(1892-11-02)[…], Նյու Յորք, Նյու Յորք, ԱՄՆ - հոկտեմբերի 28, 1939(1939-10-28)[…], Նյու Յորք, Նյու Յորք, ԱՄՆ), ամերիկացի դերասանուհի, որն իր կարիերան սկսել է համր կինոյում, իսկ այնուհետև շարունակել է նաև հնչյունայինում։


== Կենսագրություն ==
Մերի Ռոուզ Բրեյդին ծնվել է Նյու Յորքում։ Նա դեռ մանկուց հետաքրքրվում էր դերասանական արվեստով և հոր՝ թատրոնի պրոդյուսեր Ուիլյամ Բրեյդիի շնորհիվ 1911 թվականին՝ 18 տարեկան հասակում, ստանում է առաջին դերերը Բրոդվեյում։
1913 թվականին նրա հայրը զբաղվում էր ֆիլմերի պրոդյուսերությամբ, և շուտով Բրեյդին ստանում է իր առաջին դերը համր կինոյում։ Նա հետագա 10 տարիների ընթացքում նկարահանվում է 53 ֆիլմերում, որոնց արտադրությունը կենտրոնացված էր Նյու Յորքում։ 1923 թվականին 10 տարով թողնում է կինոյում նկարահանվելը։ 1933 թվականին պայմանագիր է կնքում «Մետրո-Գոլդուին-Մայեր» կինոընկերության հետ և մեկնում Հոլիվուդ, որտեղ նկարահանվում է իր առաջին հնչյունային՝ «Երբ տիկինները հանդիպում են» ֆիլմում։ Հետագա 7 տարիների ընթացքում, մինչև իր մահը, նա շարունակել է նկարահանվել կինոյում՝ այդ ընթացքում խաղալով 25 ֆիլմերում։
1937 թվականին «Իմ ծառա Գոդֆրի» ֆիլմի համար «Երկրորդ պլանի լավագույն դերասանուհի» անվանակարգում առաջադրվել է Օսկարի, իսկ մեկ տարի անց այդ մրցանակին արժանացել է «Հին Չիկագոյում» ֆիլմում կատարած տիկին Մոլլի Օ’Լիրիի դերի համար։ Օսկար մրցանակաբաշխության առթիվ կազմակերպված հանդիսավոր ընթրիքի ժամանակ բրեյդիի սկավառակը գողանում են։ Ավազակների հետքն այդպես էլ չի գտնվում, և դերասանուհին լքում է արարողությունը, մինչ որոշվում է նրան պարգևատրել կրկնօրինակով։
1919 թվականին Բրեյդին ամուսնացել է դերասան Ջեյմս Կրեյնի հետ, որից բաժանվել է 1922 թվականին։
Էլիս Բրեյդին մահացել է 1939 թվականի հոկտեմբերի 28-ին՝ քաղցկեղից, իր 47-ամյակից 5 օր առաջ։ Թաղված է Նյու Յորք նահանգի Սլիփի-Հոլլոուի «Քնած հովիտ» գերեզմանատանը։


== Ընտրյալ ֆիլմագրություն ==
Երիտասարդ պարոն Լինքոլն (1939) — Էբիգեյլ Քլեյ
Մնաս բարով, Բրոդվեյ (1938) — Մոլլի Մելոյ
Վայելեք կյանքը (1938) — Միներվա Հարեթ
Հին Չիկագոյում (1937) — Տիկին Մոլլի Օ’Լիրի
100 տղամարդ և 1 աղջիկ (1937) — Տիկին Ֆրոստ
3 հաճելի աղջիկներ (1936) — Տիկին Լայոնս
Իմ ծառա Գոդֆրի (1936) — Անժելիկա Բալոք
Մետրոպոլիտեն (1935) — Գիտա Գալին
Ոսկի որոնողները (1935) — Մաթիլդա Փրենթիս
Ուրախ ամուսնալուծություն (1934) — մորաքույր Հորթենս
Երբ հանդիպում են տիկինները (1933) — Բրիջիտ Դրեյկ
Խավար Ռուսաստան (1917) — Իլդա Բարոսկի


== Մրցանակներ ==
1937 − «Օսկար» մրցանակ − Երկրորդ պլանի լավագույն դերասանուհի, «Իմ ծառա Գոդֆրին» ֆիլմի համար (անվանակարգ)
1938 − «Օսկար» մրցանակ − Երկրորդ պլանի լավագույն դերասանուհի, «Հին Չիկագոյում» ֆիլմի համար


== Ծանոթագրություններ ==


== Արտաքին հղումներ ==
Էլիս Բրեյդի (անգլ.) Internet Movie Database կայքում
Էլիս Բրեյդի (անգլ.) Internet Broadway Database կայքում
Literature on Alice Brady
Alice Brady portrait 1910s
Alice Brady at the NY Public Library Billy Rose Collection
ԽՍՀՄ որսորդական տնտեսություն

ԽՍՀՄ Որսորդական տնտեսություն, տնտեսության ճյուղ նախկին Խորհրդային Միությունում, ապահովել է որսորդական մթերքների (միս, մորթի և այլն) ստացումը և որսորդական պետական ֆոնդի արդյունավետ օգտագործումը։ Ըստ Սովետական մեծ հանրագիտարանի, որսորդական տնտեսության միջոցով տարեկան ստացվել է մոտ 50 միլիոն մորթի, մինչև 20 հազար տոննա միս, և 800 հազար որսված թռչուն։
Որսորդական տնտեսությունները եղել են արդյունագործաորսորդական, որսորդական պետական, սպորտային, արգելանոցաորսորդական տիպերի։ Արդյունագործաորսորդական տնտեսությունները (պետական, կոոպերատիվ, կոլտնտեսություն, սովտնտեսություն) երկրում մորթու և որսամսի հիմնական մթերողներն էին։ Իրենց խնդիրն են համարել նաև որսորդական պետական ֆոնդի պաշարների ավելացումը, որսի կատարելագործված գործիքների ու ձևերի ներդրումը, մուշտակամորթեղենի և հումքի այլ տեսակների առաջնային վերամշակման մեթոդների բարելավումը, գազանաբուծությունը և այլն։ 
Որսորդական պետական, և արգելանոցաորսորդական տնտեսությունների խնդիրներն են համարվել գիտականորեն հիմնավորված տնտեսավարման ձեերի մշակումը և արտադրության մեջ դրանց ներդրումը, արդյունագործական արժեքավոր կենդանիների պահպանումը և բուծումը (երկրի այլ շրջանների համար), ինչպես նաև, մասնակիորեն որսահումքի մթերումը։ Սպորտային տնտեսությունները իրագործում են աշխատավորությանը որսորդական սպորտաձեերում ներգրավելու աշխատանքներ, ինչպես նաե համագործակցելով մթերող կազմակերպությունների հետ նպաստում են որսամսի և մորթու մթերման պետ․ պլանային առաջադրանքների կատարմանը։ 
Որսորդաան տնտեսությունների ընդհանուր ղեկավարությունը իրագործել է ԽՍՀՄ գյուղատնտեսության մինիստրության բնության պահպանության, արգելանոցների և Որսորդական տնտեսությունների գլխավոր վարչությունը։
Կուկսինա

Կուկսինա (էստ․՝ Kuksina), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սպաս-Լիպկի

Սպաս-Լիպկի (ռուս.՝ Спас-Липки), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սարգիս Ադամյան (երաժիշտ)

Անվան այլ կիրառումների համար տե՛ս՝ Սարգիս Ադամյան (այլ կիրառումներ)Սարգիս Ադամյան (հունվարի 1, 1977(1977-01-01), Հալեպ, Սիրիա), հայ դաշնակահար, երաժիշտ։


== Կենսագրություն ==
Սարգիս Ադամյանը ծնվել է Սիրիայի Հալեպ քաղաքում 1977 թվականին։ Սովորել է Սիրիայի պետական երաժշտական քոլեջում։ Եղել է Սիրիայի պետական հեռուստատեսության կոմպոզիտոր, երաժիշտ։ 2001 թվականին թողարկել է անդրանիկ ձայնասկավառակը 16 ստեղծագործությամբ։ 2007-2012 թվականներին հիմնադրել է ձայնագրման ստուդիա, ստեղծագործել և գործիքավորել է սիրիահայ երգիչների և սիրիական հեռուստատեսության հատուկ պատվերներով, 2008-2012 թվականներին սիրիական պետական հեռուստակայանի պատվերով ստեղծել է չորս կինոնկարների երաժշտություն և մեկ հումորային սերիալի երաժշտություն։  Գործիքավորել և ձայնագրել է հայկական աշուղական 45 երգեր՝ սիրիահայ երգիչ Մհեր Մինասյանի հետ համատեղ։ 2011 թվականին թողարկել է երկրորդ ձայնասկավառակը 15 ստեղծագործությամբ։ 2012 թվականից ապրում և ստեղծագործում է Երևանում։ Հայաստանում հիմնել է իր երաժշտական նվագախումբը՝ «Nour Band», Երևանում ունի  ձայնագրման ստուդիա։
2016 թվականին թողարկել է «Հայաստան» ալբոմը։ 2017, 2018, 2019 թվականների տարիներին հեղինակել  է ժամանակակից երաժշտական ստեղծագործություներ (Crazy Chat) դաշնամուրի, ջութակի, թավջութակի համար (The Visitor from Other World ): 2019 թվականին մասնակցել է Հայաստանի հանրային ռադիոյում Կոմիտաս վարդապետի  ծննդյան 150-ամյակի մրցույթին։ Վերամշակել է Կոմիտասի երկու ստեղծագործություններ (Կրունկ) և (Հով արեք սարեր  ջան) դաշնամուրի և Կոմիտասի կենդանի ձայնի համար։ 2020 թվականին ավարտել է Երևանի մշակույթի համալսարանի գործիքային կատարողական արվեստի  բաժինը։


== Անդամակցություն ==
Սիրիայի արվեստագետների միության անդամ


== Ստեղծագործություններ ==
Ունի տարբեր երաժշտական ոճերի շուրջ 34 ստեղծագործություն։

"Palmyria" (ուդ և նվագախումբ)
"Syria" (ուդ և նվագախումբ)
"A part of me in Yerevan" (դաշնամուր և ջութակ)
"Homeland" (նվագախումբ)
"Spirit of Orient" (նվագախումբ)
"Yerevan yev Ser" (դաշնամուր և նվագախումբ)
" Armenia " (դաշնամուր)
"Wan under fool moon" for String Quartet
"Armenian Dance" (դաշնամուրային տրիո)
«Իմ հուշեր» (Im Husher ) (դաշնամուրային տրիո)
"Broken Mirror" (դաշնամուր և ջութակ)


== Մրցանակներ ==
Սիրիայի Մշակույթի նախարարության պետական (ստեղծագործական մտքի) մրցանակի թեկնածու, 2012
Գյումրիի Վերածնունդ միջազգային երիտասարդ կոմպոզիտորների մրցույթում պատվոգիր-դիպլոմ, 2013
ՀՀ սփյուռքի նախարարության շնորհակալագիր (Հայապահպանման, Հայկական մշակույթի տարածման և զարգագման գործում), 2013
Գյումրիի Վերածնունդ միջազգային երիտասարդ կոմպոզիտորների մրցույթի 3-րդ դափնեկիր, 2014
Գյումրիի Վերածնունդ մրցույթի դափնեկիր, 2017


== Ծանոթագրություններ ==


== Արտաքին հղումներ ==
Սարգիս Ադամյանի ստեղծագործությունները youtube կայքում
Կուշիրո

Կուշիրո` (ճապ.՝ 札幌市 Կուշիրո-սի), քաղաք է Ճապոնիայի հյուսիսային մասում, Հոկայդո պրեֆեկտուրայի Կուշիրո ենթապրեֆեկտուրայում։ Այն արևելյան Հոկայդոյի ամենամարդաշատ քաղաքն է։ 2016 թվականին ըստ գնահատականների քաղաքը ուներ 174 938 բնակչություն և 1362.75 կմ² տարածք, իսկ բնակչության խտությունը կազմում էր 140 մարդ կմ² վրա։
Կուշիրոյում գործում է արդյունաբերական նավահանգիստ, օդանավակայան, ինչպես նաև արագընթաց գնացք։


== Պատմություն ==
Կայսերական հարամանով 1899 թվականի հուլիսին հիմնվել է Կուշիրո բաց նավահանգիստը ԱՄՆ-ի և Մեծ Բրիտանիայի հետ առևտրի կազմակերպման համար։ Կուշիրոն կարևորագույն նավահանգիստ էր, քանի որ այն ավելի մաքուր է սառույցներից ձմռանը, քան ռուսական հեռավորարեվելյան նավահանգիստները, կամ այլ նավահանգիստներ Հոկայդոյում, օրինակ՝ Հակոդատեն, որը ավելի հաճախ է սառչում ջրի ցածր աղիության պատճառով։ Այս պատճառով էլ Կուշիրոն ընտրվել էր Ռուս-Ճապոնական պատերազմի գլխավոր թիրախներից մեկը։ Սակայն նավահանգիստը իրականում դարձավ շատ կարևոր 1920-ականներին, երբ սկսեց զարգանալ արդյունաբերական ձկնորսությունը։
Կուշիրոն ստացավ քաղաքի կարգավիճակ 1922 թվականի օգոստոսի 1-ին։

1869: Կուսուրին դարձավ Կուշիրո
1900: Կուշիրոն դարձավ առաջին դասի համայնքապետարան
1920: Կուշիրոն դարձավ Կուշիրո-կու
1922: Կուշիրո-կու դարձավ Կուշիրո քաղաք
2005: Կուշիրո քաղաքին միացան Ական և Օնբեցու քաղաքները, և Շիրանուկա քաղաքը այժմ գտնվում է Կուշիրոյի երկու մասերի միջև։


== Կլիմա ==
Քաղաքի կլիման մերձարևադարձային մուսսոնային է։


== Համալսարաններ ==
Հոկայդոյի կրտության համալսարան, Կուշիրոյի մասնաճյուղ
Կուշիրոյի հանրային տնտեսագիտության համալսարան


== Քույր քաղաքներ ==
Կուշիրոյի քույր քաղաքներն են
 Յուզավա` Ճապոնիա, 1963 թ-ից;
 Տոտորի` Ճապոնիա, 1963 թ-ից;
 Բարնաբի` Բրիտանական Կոլումբիա, Կանադա, 1965 թ-ից;
 Խոլմսկ` Սախալինի մարզ, Ռուսաստան, 1975 թ-ից;
 Կամչատկայի Պետրոպավլովսկ՝ Կամչատկայի երկրամաս, Ռուսաստան, 1998 թ-ից։
 Պորտ Սթիֆենս՝ Նոր Հարավային Ուելս, Ավստրալիա, 1994 թ-ից։


== Հայտնի քաղաքացիներ ==
Ակիրա Իֆուկուբե կոմպոզիտոր
Յուկինոբու Հոշինո մանգա նկարիչ
Կեյսուկե Իտագակի մանգա նկարիչ
Սատոշի Կոն անիմե ֆիլմերի ռեժիսոր
Լունա Միտանի նկարիչ
Հիրոմի Նագակուրա լուսանկարիչ
Մակի Նամիյա երգչուհի, ճապոնական "Պիզիկատո ֆայֆ" խմբի կատարող
Շինջի Սոմաի ռեժիսոր
Կաձուրո Վատանաբե աստղագետ


== Ծանոթագրություններ ==


== Հղումներ ==
 Kushiro travel guide from Wikivoyage
Official Website (ճապոներեն)
Մանուել Տոլսա

Մանուել Տոլսա (իսպ.՝ Manuel Tolsá, մայիսի 4, 1757(1757-05-04), Էնգուերա, Իսպանիա - դեկտեմբերի 25, 1816(1816-12-25), Մեխիկո, Մեքսիկայի Միացյալ Նահանգներ), մեքսիկացի նեոդասական ճարտարապետ և քանդակագործ։


== Կենսագրություն ==
Մանուել Տոլսան սովորել է Վալենսիայի Սան Կառլոս Թագավորական ակադեմիայում և Մադրիդի Սան Ֆեռնանդոյի Թագավորական ակադեմիայում։ Քանդակագործություն է ուսուցանել Խոսե Պուչոլի մոտ, ճարտարապետություն՝ Ռիբելեսի, Գասկոյի և Ջիլաբերտի մոտ։ Իսպանիայում եղել է թագավորական պալատի քանդակագործ և Սան Ֆեռնանդոյի ակադեմիկոս։ 1790 թվականին նշանակվել է Մեխիկոյի Սան Կառլոս ակադեմիայի տնօրեն։ 1791 թվականին Կադիսից ճամփորդելով իր հետ Նոր Իսպանիա է բերել գրքեր, դասախոսական ցուցումներ, Վատիկանի թանգարանից դասական քանդակագործության գիպսե պատճեններ։ Ամուսանցած է եղել Մարիա Լուիզա դե Սանս Տելսեզ Գիրոն ի Էսպինոզայի հետ։
Մեխիկո ժամանելով՝ Տալսան քաղաքի կառավարման խորհրդի կողմից նշանակվում է ջրային համակարգերի մատակարարման և ոռոգման վերահսկիչ, և նրան է հանձնարարվում Ալամեդա սենտրալ զբոսայգու կանաչապատումը։ Այս պաշտոնի համար նա փոխհատուցում չէր ստանում։ Այնուհետև նա իրեն նվիրում է արվեստին։
Ստեղծել է նաև կահույք, զարդեր խորանների համար, բացել բաղնիքներ։ Սան Կառլոս ակադեմիային է նվիրել շուրջ 300 մետաղադրամ և մեդալ։


== Մահ ==
Տոլսան մահացել է 1816 թվականին՝ ստամոքսի խոցից։ Աճյունն ամփոփված է եղել Սանտա Վերակրուս եկեղեցում, հետագայում տեղափոխել են Սան Ֆեռնանդո։


== Ստեղծագործություններ Մեքսիկայում ==
Մեխիկոյի տաճարի աշխատանքներ (գմբեթ և ճակատային հատված)։ Աշխատանքներն ավարտել է 1811 թվականին։
Մեխիկոյի հանքային թանգարան (1797-1813)
Կառլ IV-ի ձիարձան (1796-1803)
Վուենավիստային հին պալատը (այժմ՝ Սան Կառլոս թանգարան)
Պուեբլայի տաճարի գլխավոր խորանը
Սան Դոմինգո եկեղեցու գլխավոր խորանը
Լա Պրոֆեսա եկեղեցու գլխավոր խորանը
La Purísima Concepción եկեղեցու գլխավոր խորանը
San Felipe de Jesús-ին նվիրված Carmelite մենաստանի գլխավոր խորանը (չի պահպանվել)
Դեպի Տոլուկա տանող ճանապարհի սկզբնամասի ցայտաղբյուր, կոթող և բուրգ (չի պահպանվել)
Կիսանդրի Էռնան Կորտեսի գերեզմանին
Մորելիա տաճարում Հիսուսի բրոնզե արձաններ
Լորետո եկեղեցու նեոդասական դիզայն


== Ծանոթագրություններ ==


== Արտաքին հղումներ ==
Տոլսայի կենսագրականը Archived 2007-04-26 at the Wayback Machine.
Լասկադուրա (Լենտեխի շրջան)

Լասկադուրա (վրաց.՝ ლასკადურა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։ Շրջկենտրոն Լենտեխիից հեռու է 2 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 75 մարդ։


== Ծանոթագրություններ ==
Ջորջիաշվիլի

Ջորջիաշվիլի (վրաց.՝ ჯორჯიაშვილი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 721 մարդ։


== Ծանոթագրություններ ==
Սելիգեր

Սելիգեր (ռուս.՝ Селиге́р), սառույցային ծագման լճերի համակարգ Ռուսաստանի Տվերի և Նովգորոդի մարզերում։ Ափին գտնվող Օստաշկով քաղաքի անունով լճերի համակարգը կոչվում են նաև Օստաշկովսկոյե (ռուս.՝ Осташковское)։


== Արտաքին հղումներ ==
Սելիգերյան երկրամասի նորությունների պորտալ Archived 2012-04-14 at the Wayback Machine.
Սելիգեր լճի լուսանկարները Archived 2014-12-16 at the Wayback Machine.
Գառնիկ Իսագուլյան

Գառնիկ Սամվելի Իսագուլյան (հունիսի 10, 1960(1960-06-10), Երևան, Հայկական ԽՍՀ, ԽՍՀՄ), ՀՀ պետական և քաղաքական գործիչ, «Ազգային անվտանգություն» կուսակցության նախագահ։


== Կրթություն ==
Ավարտել է Երևանի պետական համալսարանի ֆիզիկայի ֆակուլտետը։


== Աշխատանքային գործունեություն ==
1982-1990 թթ. - Մասիսի թիվ 2 դպրոցի ֆիզիկայի ուսուցիչ։


== Պետական և քաղաքական գործունեությունը ==
1990 թ. ընտրվել է ՀՀ Գերագույն խորհրդի պատգամավոր։ Իրավական հարցերի մշտական հանձնաժողովի անդամ։ ՀՅԴ պատգամավորական խմբի անդամ։
Եղել է ՀՅԴ անդամ, հետագայում հեռացվել է կուսակցությունից։
2003 թ. նոյեմբերին Իգոր Մուրադյանի և այլ համախոհների հետ հիմնադրել է «Ազգային անվտանգություն» կուսակցությունը և ընտրվել կուսակցության նախագահ։
2004 թ. ապրիլի 9-ին ՀՀ Նախագահի հրամանագրով նշանակվել է ՀՀ Նախագահի խորհրդական ազգային անվտանգության հարցերով։
2009 թ. հունվարի 27-ին ՀՀ Նախագահի հրամանագրով ազատվել է ՀՀ Նախագահի խորհրդականի պաշտոնից։
2009 թ. հունվարի 27-ին ՀՀ Նախագահի հրամանագրով նշանակվել է Հայաստանի Հանրապետության Ազգային ժողովում Հայաստանի Հանրապետության Նախագահի մշտական ներկայացուցիչ։
2012 թվականի սեպտեմբերի 6-ին ՀՀ Նախագահի հրամանագրով ազատվել է Հայաստանի Հանրապետության Ազգային ժողովում Հայաստանի Հանրապետության Նախագահի մշտական ներկայացուցչի պաշտոնից։


== Ծանոթագրություններ ==
Մայքլ Հակոբ Հակոբյան

Մայքլ Հակոբ Հակոբյան (անգլ.՝ J. Michael Hagopian, հոկտեմբերի 20, 1913(1913-10-20), Խարբերդ, Օսմանյան կայսրություն - դեկտեմբերի 10, 2010(2010-12-10), Թաուզենդ Օուքս, Վենտուրա շրջան, Կալիֆոռնիա, ԱՄՆ), ամերիկահայ ռեժիսոր և գրող, Հայոց ցեղասպանության վերապրող։


== Կենսագրություն ==
1915 թվականին մանկահասակ Հակոբյանը փրկվել է՝ թուրք զինվորներից թփի մեջ պահվելով։ Այնուհետև նա և մայրը փախել են Ֆրեզնո։ Հարվարդի համալսարանում Հակոբյանը պաշտպանել է միջազգային հարաբերությունների գծով դոկտորական։
Որպես ֆիլմերի հեղինակ՝ նա երկու Emmy մրցանակներ է ստացել Հայոց ցեղասպանության վկաների մասին The Forgotten Genocide ֆիլմի համար, որն առաջին լիամետրաժ ֆիլմն էր Եղեռնի թեմայով, և ներառում էր Հակոբյանի քսան տարվա տքնաջան աշխատանքը։
1979 թվականին հիմնել է Հայկական ֆիլմերի հիմնադրամը, որը հավաքագրում է Եղեռնի զոհերի դոկումենտալ պատմությունները։ 2008 թվականին իննսունհինգամյա Հակոբյանը թողարկեց «Երբ Եփրատը կարմիր է դառնում» իր յոթանասուներորդ ֆիլմը։


== Այլ մրցանակներ ==
Arpa Lifetime Achievement Award,
Armin T. Wegner Humanitarian Award, 2006,
Jewish World Watch's 'I Witness' Award for dedicating his professional life to chronicling the history of the Armenian people and commemorating victims of the Armenian Genocide.


== Ֆիլմեր ==
The River Ran Red (2008)
Ararat Beckons (1995)
The Armenian Genocide (1991)
Strangers in a Promised Land (1984)
The Forgotten Genocide (1975)


== Աղբյուրներ ==


== Արտաքին հղումներ ==
Մայքլ Հակոբ Հակոբյանի մասին IMDb կայքում
Մայքլ Հակոբ Հակոբյանը Armeniapedia կայքում
Կլեմենտինա Չերչիլ

Կլեմենտինա Օգիլվի Սփենսեր-Չերչիլ, բարոնուհի Սփենսեր-Չերչիլ (անգլ.՝ Clementine Ogilvy Spencer-Churchill, Baroness Spencer-Churchill, օրիորդական ազգանունը՝ Հոզիեր, ապրիլի 1, 1885(1885-04-01)[…], Մայֆեր, Վեստմինստեր, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - դեկտեմբերի 12, 1977(1977-12-12)[…], Նայթսբրիջ), Մեծ Բրիտանիայի վարչապետ Ուինսթոն Չերչիլի կինը։ Բրիտանական կայսրության Մեծ խաչի միաբանության տիկին է։


== Կենսագրություն ==
Ծնվել է 1885 թվականի ապրիլի մեկին։ Պաշտոնապես պաշտոնաթող գնդապետ Հենրի Մոնտեգյու Հոզիերի և լեդի Բլանշ Հենրիետա Օգիլվիի դուստրն է, սակայն հավանական հայրության վերաբերյալ կան այլ տարբերակներ ևս։ Ուինսթոն Չերչիլի հետ Կլեմենտինան ծանոթացել է 1904 թվականին։
Երկրորդ համաշխարհային պատերազմի ընթացքում եղել է «Ռուսաստանի Կարմիր խաչի հիմնադրամի» ("Aid to Russia Fund") նախագահ, որը գործել է 1941-1951 թվականներին և մեծ օգնություն է ցուցաբերել Խորհրդային միությանը դեղամիջոցներով, հիվանդանոցների համար սարքավորումներով, սննդով։ Ամբողջ պատերազմի ընթացքում տիկին Չերչիլի «Ռուսաստանի օգնության հիմնադրամը» ընդհանուր առմամբ հավաքել է ավելի քան 8 միլիոն բրիտանական ֆունտի արժեքով միջոցներ (այժմյան փողերով մոտավորապես 200 միլիոն)։
1945 թվականի մարտին խորհրդային Կարմիր խաչի հրավերով Կլեմենտինա Չերչիլն ժամանել է ԽՍՀՄ և այցելել Լենինգրադ, Ստալինգրադ, Դոնի Ռոստով, Կիսլովոդսկ, Պյատիգորսկ, Օդեսա, Յալթա և այլ քաղաքներ։ Ղրիմից Օդեսայով Կլեմենտինա Չերչիլը գնացել է Մոսկվա, որտեղ նրան պարգևատրել են Աշխատանքային կարմիր դրոշի շքանշանով, այստեղ նա նշել է Հաղթանակի օրը։
Կլեմետինա Չերչիլը մայիսի 9-ին մոսկովյան ռադիոյով հանդես է եկել Չերչիլի բաց ուղերձով՝ ուղղված Ստալինին։
Թաղվել է Բլեյդոնի Սուրբ Մարտինի եկեղեցու գերեզմանոցում (Օքսֆորդշիրի կոմսություն) ամուսնու, երեխաների և մյուս Չերչիլների կողքին։


== Պարգևներ և կոչումներ ==
Աշխատանքային կարմիր դրոշի շքանշան (1945)


== Ծանոթագրություններ ==


== Արտաքին հղումներ ==
Соломоново решение Клементины Черчилль Archived 2012-02-06 at the Wayback Machine.
Фонд помощи России (СССР) “Aid to Russia Fund” госпожи Черчилль. Archived 2017-04-01 at the Wayback Machine.
ПОМОЩЬ ГРАЖДАН ВЕЛИКОБРИТАНИИ СТАЛИНГРАДУ(1942-1944 гг.) Archived 2017-12-19 at the Wayback Machine.
"Archival material relating to Clementine Churchill".UK National Archives
Portraits of Clementine Ogilvy Spencer-Churchill, Baroness Spencer-Churchill. National Portrait Gallery, London
(4596) 1981 QB

(4596) 1981 QB, աստերոիդ ամուրի ընտանիքում։ Հայտնաբերվել է 1981 թվականի օգոստոսի 28-ին Չառլզ Կովալի կողմից Պալոմարում։
Միջին հեռավորությունը Արեգակից կազմում է 2,239392 ա. մ., առավելագույնը մոտենում է 1,0769 ա. մ. հեռավորության վրա և հեռանում 3,4019 ա. մ., իսկ Երկրի ուղեծրին աստերոիդը նվազագույնը մոտենում է 0,2981 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1224,03 երկրային օրվա ընթացքում, իր ուղեծրով շարժվելով միջինում 0,294109 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 37,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4596) 1981 QB աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մերեշոր

Մերեշոր (ուկրաիներեն՝ Мерешор), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Մերեշոր գյուղում բնակվում էր 711 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալգըռնա

Ալգըռնա, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վյազենկա (գյուղ, Պուտիվիլի շրջան)

Վյազենկա (ուկրաիներեն՝ Вязенка), գյուղ Ուկրաինայի Սումիի մարզի Պուտիվիլի շրջանում։ Բնակավայրը նախկինում նաև անվանվել է Վյազևկա։ Հիմնադրվել է 17-րդ դարում։
2001 թվականի տվյալներով Վյազենկա գյուղում բնակվել է 409 մարդ։
Այն Վյազենկա գյուղական խորհրդի վարչական կենտրոնն է, որը, բացի այդ, ներառում է Վեգերովկա, Վյատկա, Կոտովկա, Օկոպ, Գրով և Խովզովկա գյուղերը։


== Աշխարհագրական դիրք ==
Վյազենկա գյուղը գտնվում է Կլևեն գետի աջ ափին։ Վերևում՝ 2 կմ հեռավորության վրա, Ռոշչա գյուղն է, հոսանքին ներքև՝ 2 կմ հեռավորության վրա՝ Ստրելնիկի գյուղը, հակառակ ափին՝ Կոտովկա գյուղը։ Մոտակայքով անցնում է T-1908 մայրուղին։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոհամեդ Սաիդ Ֆելլագ

Մոհամեդ Սաիդ Ֆելլագ (թամիլերեն՝  ⵎⵄⵁⴰⵏⴸ ⵚⴰⵉⴸ ⴼⴻⵍⴰⴴ, մարտի 31, 1950(1950-03-31), Azeffoun, Azeffoun District, Tizi Ouzou Province, Ալժիր), կինոյի և թատրոնի ալժիրցի դերասան, գրող և հեռուստահաղորդավար։ Հայտնի է հայրենիքում, Կանադայում, Ֆրանսիայում և ԱՄՆ-ում։ Կինոյում ավելի հայտնի է «Պարոն Լազար» դրամայում դպրոցի մեղմ ուսուցչի` Բաշիր Լազարի դերով, որի համար արժանացել է «Ջինի» մրցանակին` լավագույն տղամարդու դերի համար։


== Կենսագրություն ==
Ծնվել է 1950 թվականի մարտի 31-ին, բերբերյան ընտանիքում, Ազեֆուն քաղաքում, որը հյուսիսային Ալժիրում է։ Տղան 4 տարեկան էր երբ Ալժիրի անկախության համար պատերազմ սկսվեց։ 1958 թվականին ընդունվել է միջնակարգ դպրոց, որտեղ սկսնակի մակարդակում սովորել է ֆրանսերեն, անգլերեն և որոշ արաբական բարբառներ։
Կինեմատոգրաֆիայի հանդեպ ունեցած կիրքը ստիպում է Ֆելլագին դերասան դառնալու փորձեր կատարել։ Անգլերենի դասընթացներից հետո ընդունվում է Ալժիրի դրամատիկական արվեստի ազգային ինստիտուտ։ Ստանալով բարձրագույն կրթություն` 1973-ից 1978 թվականներին հյուրախաղերով հանդես է եկել Ալժիրում, տարբեր թատերական խմբերով։ Նույն թվականին տեղափոխվել է Քվեբեկ և այնտեղ ապրել է մինչև 1982 թվականը։
1983 թվականին Ֆելլագը հայտնվել է Փարիզում, երկու տարի անց վերադարձել է հայրենիք, որտեղ խաղացել է բազմաթիվ բեմադրություններում։ Այդ ժամանակ էլ սկսել է մենախոսողի կարիերան։ Նախասիրած թեմաներից դերասանը ընտրում է գործող կառավարության և իսլամիստների վեր բարձրացման քննադատությունը։ 1993 թվականի սեպտեմբերին Բեդջայայում զբաղեցրել է պետական թատրոնի տնօրենի պաշտոնը։ Անվախ Ֆելլագը մենախոսությամբ շատ հեռուն է գնացել և 1995 թվականին Թունիսի թատրոններից մեկում, որտեղ նա ելույթ էր ունեցել, ռումբ էին տեղադրել։ Զոհեր չկային, սակայն դերասանը որոշում է վերադառնալ Ֆրանսիա, նկարահանվել է կինոյում, հրապարակել է որոշ գրքեր և պիեսներ։
2011 թվականին Ֆելլագն իր կարիերայում նոր շրջադարձ է կատարում. կինոթատրոններում էկրան է բարձրացել Ֆիլիպ Ֆալարդոյի «Պարոն Լազար» դրաման, որտեղ դերասանը կատարում էր ուսուցչի` Բարիշ Լազարի գլխավոր դերը։ Տեսարանը մեծ հաջողություն է ունեցել Կանադայում, որտեղ արժանացել է բազմաթիվ մրցանակների, ներառյալ «Ջինի» մրցանակը, որը հանձնվել է հենց Ֆելլագին` լավագույն տղամարդու դերի համար, և ԱՄՆ-ում, որտեղ առաջադրվել է «Օսկար» մրցանակին` լավագույն ֆիլմ օտար լեզվով անվանակարգում։
Այժմ հյուրախաղերով հանդես է գալիս Ֆրանսիայի փոքր քաղաքներում, համագործակցում է տեղի հեռուստաընկերության հետ, որոշ հեռուստաշոուներ է վարում։


== Ֆիլմագրություն ==


=== Անձնական կյանք ===
Մոհամեդ Ֆելագը մոտ 40 տարի ամուսնացած է ֆրանսիացի դերասանուհի Մարին Էպինի հետ, երեխաներ չունեն։


== Մրցանակներ ==
1998 թվական` Ֆրանսիայի թատերական քննադատների մրցանակ, լավագույն տղամարդու դերի համար։
2003 թվական` Ռեյմոնդ Դևոյի անվան մրցանակ` օտար երկրներում ֆրանսերենի զարգացման համար։
2012 թվական` «Ջինի» մրցանակը, լավագույն տղամարդու դերի համար («Պարոն Լազար»)։
2012 թվական` «ՌիվեռՌան» միջազգային կինոփառատոնի մրցանակ, որպես լավագույն դերասան («Պարոն Լազար»)։
2012 թվական` Վանկուվերի կինոքննադատների շրջանակի մրցանակ` «Լավագույն տղամարդու դեր կանադական կինոֆիլմում» անվանակարգում («Պարոն Լազար»)։


== Ծանոթագրություններ ==


== Արտաքին հղումներ ==
Պաշտոնական կայք
Մոհամեդ Սաիդ Ֆելլագ Internet Movie Database կայքում
Blood Harmony

Blood Harmony, ամերիկացի երգիչ և երգերի հեղինակ Ֆինիս Օ'Քոնելի դեբյուտային մինի ալբոմը։ Այն թողարկվել է 2019 թվականի հոկտեմբերի 4-ին։ Մինի ալբոմը ներառում է «I Lost a Friend», «Shelter» և «I Don't Miss You at All» սինգլները։ Ֆինիսը այս ալբոմով շրջագայության է գնացել ԱՄՆ-ում 2019 թվականի հոկտեմբերին։


== Նախապատմություն ==
Մինի ալբոմը Ֆինիսի առաջին սոլո թողարկումն է մի քանի տարի իր քրոջ՝ Բիլլի Այլիշի համար երգեր գրելուց և պրոդյուսեր լինելուց հետո։ Նա ցանկություն է հայտնել, որ «անվանումը երկիմաստ մնա ունկնդիրների համար, և որպեսզի յուրաքանչյուրը կարողանա լրացնել այն իր սեփական իմաստով և արդարացումով» Ֆինիսը նաև հայտարարել է, որ ձայնագրել է «Shelter»-ը երկու տարի առաջ և, նորից նայելով այս դեմոյին, հաճելիորեն զարմացել է, որ դեռ սիրում է այն։


== Երգացանկ ==


== Չարթեր ==


== Ծանոթագրություններ ==
Պոկրովկա (գյուղ, Շարանսկի շրջան)

Անվան այլ կիրառումների համար տե՛ս՝ ՊոկրովկաՊոկրովկա (ռուս.՝ Покровка, բաշկիրերեն՝ Покровка), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)